Xiaomi Mi Mix 2S: Snapdragon 845 chipsetida ishlaydigan romsiz smartfon surati paydo bo‘ldi

Xitoyning Xiaomi kompaniyasi Barselonadagi MWC 2018 konferensiyasida yangi Qualcomm Snapdragon 845 chipsetidagi Mi 7 flagman qurilmasini taqdim etishi aytilmoqda, deb yozadi Hi-Tech Mail.Ru. Bu amalga oshmagan taqdirda ham, uning o‘rnini Mi Mix 2S egallaydi, u ham shu chipsetda ishlaydi. Yaqinda esa ushbu qurilmaning rasmiy reklama banneri internetda paydo bo‘ldi.

Reklamada aytilishicha, smartfonga 5,99 dyuymli ekran, 8 Gb tezkor va 266 Gb ichki xotira, Full Screen design 3.0 o‘rnatilgan. Selfi uchun kamera ekranning yuqori o‘ng qismidagi mitti orolchani egallaydi, barmoq izi skaneri ekranda joylashadi.
Boshqa mish-mishlarga ko‘ra, Mi Mix 2s 12 megapikselli qo‘sh kamera hamda iPhone X’dagi kabi yuzni tanib olish tizimiga ega bo‘ladi.